Asociaţia de Dezvoltare Intercomunitară pentru servicii

în sectorul de apă şi apă uzată din judeţul Satu Mare
PROIECT DE HOTĂRÂRE 
privind aprobarea Planului de  investiții finanţat din Fondul de întreţinere, înlocuire şi dezvoltare (IID) pentru anul 2017
Adunarea Generală a Asociaţilor, 

având în vedere.

· Contractul de delegare a gestiunii serviciilor publice de alimentare cu apă şi de canalizare nr. 12313/19.11.2009 semnat între Asociaţie şi S.C. APASERV  Satu Mare S.A.  conform Hotărârii nr.5/2009  a Asociaţiei de Dezvoltare Intercomunitară pentru servicii în sectorul de apă şi apă uzată din judeţul Satu Mare, cu modificările și completările ulterioare,

· Prevederile art. 10 alin. (5), ale art. 28, alin. 2^1 lit. a) din Legea serviciilor comunitare de utilităţi publice nr. 51/2006, republicată, cu modificările şi completările ulterioare,

·  Prevederile O.U.G. nr. 198/2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene, cu modificările și completările ulterioare,

luând în considerare:

· adresa Ministerului Afacerilor Interne – Direcția Generală Afaceri Europene Schengen și Relații Internaționale nr. 318734/14.07.2016 referitoare la cazurile de neconformitate la parametri de calitate ai apei potabile a unor localități din județul Satu Mare

· prevederile art.5, alin.(1) lit. e) şi alin. (2) lit. b), ale art. 18 alin.(2) lit. a) Operatorul , pct. 4 lit. g) și lit. d) Strategia de dezvoltarea (Master Planul), pct. 2 din Statutul Asociaţiei,

    în temeiul art.17 alin. (3) lit. a din Statutul Asociaţiei,

HOTĂRĂŞTE :
Art.1 Se aprobă Planul de investiții finanţat din Fondul de întreţinere, înlocuire şi dezvoltare (IID) pentru anul 2017, conform anexei  care face parte integrantă din prezenta hotărâre.

Art.2  Investiţiile cuprinse în listele de lucrări se vor efectua în limita fondurilor disponibile. 

Art.3 Cu ducerea la îndeplinire şi punerea în aplicare a prezentei hotărâri se încredinţează Aparatul tehnic al Asociaţiei şi S.C. Apaserv Satu Mare S.A. 

Art.4 Prezenta hotărâre se comunică membrilor Asociaţiei  de Dezvoltare Intercomunitară pentru servicii în sectorul de apă şi apă uzată din judeţul Satu Mare pentru  îndeplinirea procedurii prevăzută la art. 22, alin. 2,  din Statutul Asociaţiei şi Operatorului regional S.C. APASERV Satu Mare S.A. 

                                                                                                   Satu Mare, la______________/2016         
 
 PREŞEDINTE,                                                                    SECRETAR DE ȘEDINȚĂ, 
                Pataki Csaba
ANEXA1: Planul de investiții finanţat din Fondul de întreţinere, înlocuire şi dezvoltare (IID) pentru anul 2017.
Nr. membri prezenți:

Prezenta hotărârea fost adoptată cu un nr. de ________voturi „pentru”
